CELEX: 62011CN0207
Language: sk
Date: 2011-05-02 00:00:00
Title: Vec C-207/11: Návrh na začatie prejudiciálneho konania, ktorý podal Commissione tributaria regionale di Milano (Taliansko) 2. mája 2011 — 3D I srl/Agenzia delle Entrate Ufficio di Cremona

16.7.2011   
            
            
               SK
            
            
               Úradný vestník Európskej únie
            
            
               C 211/14
            
         Návrh na začatie prejudiciálneho konania, ktorý podal Commissione tributaria regionale di Milano (Taliansko) 2. mája 2011 — 3D I srl/Agenzia delle Entrate Ufficio di Cremona
   (Vec C-207/11)
   2011/C 211/26
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Commissione tributaria regionale di Milano
   
      Účastníci konania pred vnútroštátnym súdom
   
   
      Odvolateľka: 3D I srl
   
      Odporkyňa: Agenzia delle Entrate Ufficio di Cremona
   
      Prejudiciálna otázka
   
   Je v prípade spadajúcom pod prejednávané konanie v rozpore s článkami 2 a 4 a článkom 8 ods. 1 a 2 smernice Rady 90/434/EHS (1) z 23. júla 1990 o spoločnom systéme zdaňovania pri zlúčeniach, rozdeleniach, prevodoch majetku a výmene akcií týkajúcich sa spoločností rôznych členských štátov právna úprava členského štátu, akou je právna úprava Talianska, v ktorej článok 2 ods. 2 legislatívneho dekrétu č. 544 z 30. decembra 1992 stanovuje, že z dôvodu prevodu alebo výmeny akcií je prevádzajúcej spoločnosti zdanený kapitálový zisk z prevodu a tento kapitálový zisk sa považuje za rozdiel medzi nadobúdacími nákladmi na získanie akcií alebo prevádzaných podielov a ich trhovou hodnotou, s výnimkou prípadu, ak prevádzajúca spoločnosť vytvorí vo svojej účtovnej súvahe osobitnú rezervu rovnajúcu sa kapitálovému zisku z prevodu?
   
      (1)  Ú. v. ES L 225, s. 1; Mim. vyd. 09/001, s. 142.